Lista de atentados terroristas en 2024

Isto é unha lista sobre os atentados terroristas que aconteceron no ano 2024.

## Atentados por mes
### Xaneiro
1 de xaneiro
* : un ataque terrorista cometido durante as celebracións de Aninovo, presuntamente por Boko Haram, nas localidades de Gatamarwa e Tsiha, ambas localizadas no estado de Borno, deixou polo menos 12 mortos e 2 feridos.

2 de xaneiro
*: un ataque no deserto de Al Tibni, na provincia de Deir Ezzor, deixou polo menos 9 mortos e 20 feridos. O perpetrador do atentado é o Estado Islámico.

3 de xaneiro 
*: un ataque con explosivos preto do cemiterio da cidade de Kerman, onde se encontra a tumba do tenente-xeral Qassem Soleimani, deixou polo menos 84 vítimas mortais e 282 feridos. O perpetrador do atentado foi o Estado Islámico.

6 de xaneiro
*: un atentado con bomba nun minibús en Cabul, concretamente no barrio xiíta, deixou polo menos 5 mortos e 15 feridos. O ataque foi reivindicado polo Estado Islámico.

9 de xaneiro
*: un ataque con bomba contra un minibús no distrito 16 da cidade de Cabul, deixou polo menos 3 mortos e 4 feridos. O atentado foille aposto ao Estado Islámico, pero non o reivindicou.
*: un ataque contra un convoi militar do exército sirio en Palmira, na gobernación de Homs, deixou polo menos 14 mortos e 20 feridos. O atentado foi perpetrado polo Estado Islámico.
* : unha explosión dunha mina antipersoa colocada preto dunha escola da cidade de Deir Ezzor deixou 2 vítimas mortais e 2 persoas feridas. A mina foille atribuída ao Estado Islámico
*: un ataque bomba suicida contra policías en Mamounad, na rexión de Khyber Pakhtunkawah, deixou polo menos 5 mortos e 25 feridos. O atentado foi reivindicado polo Estado Islámico.

10 de xaneiro
*: un ataque contra un posto de control policial en Rask, na provincia de Sistán e Balochistán, deixou 1 policía morto. O ataque foi cometido polo grupo terrorista Jaish al-Adl.

12 de xaneiro
*: un ataque con bomba contra un minibús en Qoryooley deixou polo menos 9 mortos e varios feridos. O atentado aínda non foi reivindicado.
*: un ataque contra unha base militar turca no norte de Iraq deixou polo menos 6 soldados turcos mortos e 7 feridos. O perpetradores do atentado foron membros do PKK. Como resposta ao ataque, o exército turco lanzou ataques con mísiles que acabaron coa vida de 12 membros do PKK.

13 de xaneiro
*: un ataque contra a policía paquistaní no distrito de Kech, na rexión de Baluchistán, deixou polo menos 8 mortos (5 policías e 3 terroristas). O atentado non foi reivindicado.

14 de xaneiro
*: un ataque na localidade de Babungwe deixou polo menos 11 mortos. O perpetrador do atentado foi o ADF, que ten relacións co Estado Islámico.

15 de xaneiro
*: un ataque contra un posto de control nunha estrada que une as localidades de Baiji e Hadiza deixou polo menos 3 militares mortos. O atentado non foi reivindicado, pero as autoridades botáronllo ao Estado Islámico.
*: un atropelo masivo na localidade de Raanana deixou 1 morto e 17 feridos. Segundo a policía israelí trátase dun ataque terrorista, aínda que se están a investigar os motivos que levaron ao ataque. O grupo terrorista Hamás eloxiou o atentado, pero non o reivindicou.

16 de xaneiro
*: un ataque suicida en Mogadixo deixou 3 vítimas mortais, e aínda non foi reivindicado. Por outra parte, o grupo terrorista somalí Al-Shabaab executou a 7 persoas en Jilib acusadas de ser espías para diversos países.

18 de xaneiro
*: unha explosión provocada pola detonación dun artefacto explosivo improvisado nun albergue en Dublín, deixou 1 morto. A policía irlandesa estao investigando coma un atentado. Os motivos do ataque aínda se descoñecen. Ningunha organización terrorista reivindicou o atentado.

28 de xaneiro 
*: Un tiroteo contra unha igrexa católica na cidade de Istanbul deixou 1 morto. Os atacantes foron dous individuos encapuchados armados pertencentes ao Estado Islámico, que reivindicou máis tarde o atentado.
*: Unha serie de ataques en diferentes localidades pertencentes ao territorio de Beni, na rexión do Kivu Norte, deixaron polo menos 15 mortos. As autoridades responsabilizaron a ADF, que se encontran vinculados ao Estado Islámico.

30 de xaneiro
*: Un ataque contra un mitin electoral organizado polo partido Tehreek-e-Insaf, na localidade de Sabi na rexión de Balochistán, deixou polo menos 4 mortos e 5 feridos. O Estado Islámico reivindicou o atentado.

### Febreiro
3 de febreiro
*: Un ataque contra unha comisaría da rexión de Nganzai, no estado de Borno, deixou 4 policías mortos e un número descoñecido de feridos. Os perpetradores do atentado é a filial do Estado Islámico na África Occidental (ISWAP).

5 de febreiro
*: Un ataque armado contra unha comisaría na provincia de Khyber Pakhtunkhwa, deixou polo menos 10 mortos e 4 feridos. Ningún grupo terrorista reivindicou o atentado. 

6 de febreiro 
*: Un ataque frustrado contra un posto de control de seguridade do tribunal principal de Istanbul, deixou 3 mortos (1 civil morto e 2 terroristas) e 5 feridos. As autoridades turcas cualificaron o ataque de terrorismo e  responsabilizaron ao DHKP-C, aínda que esta organización non reivindicou o atentado.

*: Un ataque contra a localidade de Maziya, na provincia de Ituri, deixou 11 vítimas mortais, a maior parte delas agricultores. As autoridades responsabilizaron a ADF, vinculados ao Estado Islámico.

7 de febreiro
*: Un triplo ataque con bombas contra oficinas de candidatos políticos que se presentaban as eleccións de Paquistán na provincia de Balochistán, concretamente nas localidades de Pishin, Qilla Saifullah e Karachi, deixaron en total 29 mortos e máis de 30 feridos. O Estado Islámico reivindicou os atentados.
*: Un ataque cometido por presuntos xihadistas na localidade de Tigba, deixou polo menos 50 vítimas mortais.

9 de febreiro
*: Un ataque contra un posto militar na localidade de Mucojo, na provincia de Cabo Delgado, deixou 25 mortos. O Estado Islámico reivindicou o atentado.

11 de febreiro
*: Un ataque contra a base militar Xeneral Gordon en Mogadixo, deixou 5 mortos (3 membros das forzas armadas dos EAU, 1 oficial de Bahrein e 1 terrorista) e 2 feridos. O grupo que reivindicou o atentado é Al-Shabaab.
*: Un ataque bomba durante o Día Nacional da Xuventude na localidade de Nkambe, deixou polo menos 1 morto e varios feridos. As autoridades responsabilizaron aos combatentes separatistas das provincias anglosaxoas.

14 de febreiro
*: Un ataque contra unha posición do exército sirio na área de Duezin, na provincia de Hama, deixou 9 mortos. As autoridades responsabilizaron ao Estado Islámico do atentado.
*: Un ataque con explosivos contra un vehículo entre as rexións Amambay e Concepción, deixou 3 mortos. O atentado non foi reivindicado.
*: Un ataque contra unha mina de ouro no distrito de Djugu, na provincia de Ituri, deixou 12 vítimas mortais e 16 secuestrados. O atentado foi cometido por CODECO.

19 de febreiro
*: Un ataque executado por membros de ADF, organización terrorista vinculada ao Estado Islámico no distrito de Beni, na provincia de Kivu do Norte, deixou 11 mortos. Un día máis tarde, o 20 de febreiro, outro ataque executado pola mesma organización contra o distrito de Mambasa, no distrito de Ituri, deixou 13 mortos.

25 de febreiro
*: Un ataque na localidade de Buringa, na provincia de Bubanza, deixou 9 mortos e 5 feridos. Os perpetradores do atentado é o grupo terrorista RED-Tabara.
*: Un ataque contra unha igrexa católica da localidade de Essakane, na provincia de Oudalan, deixou polo menos 15 vítimas mortais e 2 feridas. Os perpetradores do atentado parecen ser militantes islamistas.
*: Un ataque contra unha mesquita da localidade de Natiaboani, deixou polo menos 14 mortos. O atentado non foi reivindicado por ningunha organización terrorista.

### Marzo
14 de marzo
*: Un ataque contra un hotel en Mogadixo, deixa polo menos 3 vítimas mortais e 30 feridas. Os perpetradores do atentado é o grupo xihadista Al-Shabaab.
*: Un ataque  contra persoas que estaban traballando na campaña da trufa, na zona desértica da provincia de Deir Ezzor, deixou 3 mortos. As autoridades culparon ao Estado Islámico do atentado.

16 de marzo
*: Unha explosión dunha mina na localidade de Al Sabja, na provincia de Raqqa, deixou polo menos 16 mortos e 6 feridos. As autoridades responsabilizaron ao Estado Islámico de colocar dita mina. Os afectados eran todo persoas que traballaban durante a campaña da recollida da trufa.

21 de marzo
*: Un atentado suicida nun banco de Cabul, deixou polo menos 21 vítimas mortais e 50 feridas. O perpetrador do ataque é o Estado Islámico da provincia de Jorasán que reclamou o atentado.
*: Un ataque contra o porto da localidade de Gwadar, deixou polo menos 10 mortos (2 soldados e 8 terroristas). As autoridades paquistanís responsabilizaron do atentado ao Exército de Liberación de Baluchistán.

22 de marzo
*:Ataque contra o Crocus City Hall en marzo de 2024. Un tiroteo na sala de concertos do Crocus City Hall en Krasnogorsk, no oblást de Moscova; e un posterior incendio deixou 144 mortos e 182 feridos. Os perpetradores foron 4 terroristas que pertencían ao Estado Islámico. Os terroristas eran de Tadjiikistán.
*: Un ataque bomba suicida contra un convoi das forzas de seguridade paquistanís na localidade de Dera Ismail Jan, na provincia de Jíber Pajtunjua, deixou 2 militares mortos. Ningunha organización terrorista reivindicou o atentado.
*: Un ataque por presuntos membros do Estado Islámico contra persoas que estaban traballando durante a campaña da recollida da trufa na provincia de Raqqa, deixou 2 mortos.

23 de marzo
*: Un dobre ataque, o sábado 23 e domingo 24 de marzo na localidade de Mulekera, nos arredores da cidade de Beni (Kivu Norte), deixou en total 13 vítimas mortais. Os perpetradores dos atentados son membros das ADF, vinculados ao Estado Islámico.

24 de marzo
*: A explosión dunha mina e un ataque armado cometidos por membros do Estado Islámico contra persoas que traballaban na recollida da trufa no deserto da provincia de Raqqa, deixou 11 mortos e 13 secuestrados.

25 de marzo
*: Un ataque contra membros do Consello de Transición de Iemen na localidade de Mudiya, na provincia de Abyan, deixou 2 mortos. O perpetradores do ataque é Al-Qaida na península Arábiga.
*: Un ataque contra unha base naval na localidade de Turbat, na provincia de Baluchistán, deixou un total de 5 mortos (1 militar e 4 terroristas). Os perpetradores do atentado é o grupo terrorista BLA.

26 de marzo
*: Un ataque suicida con coche bomba contra un vehículo que se desprazaba pola localidade de Dasu, na provincia de Jíber Pajtunjua, deixou 6 vítimas mortais, 5 delas cidadáns chineses. Ningún grupo terrorista reivindicou o atentado.

27 de marzo
*: Un ataque supostamente realizado polo Estado Islámico contra milicias proiranís na provincia de Deir Ezzor, deixou 6 mortos.

31 de marzo
*: Varios ataques que se levaron a cabo, o 30 e 31 de marzo, contra obxectivos militares en múltiples localidades sirias, deixaron polo menos 14 militares mortos. Os perpetradores dos atentados foron membros de Estado Islámico.
*: Un ataque contra membros dunha milicia progubernamental siria, Forzas da Defensa Nacional, na cidade Salamíe deixou polo menos 4 mortos. Os falecidos pertencían á mesma familia e encontrábanse recollendo trufas. Os perpetradores do atentado son membros de Estado Islámico.
*: Un ataque por parte de membros de JNIM, rama local de Al-Qaida en Burkina Faso, contra a localidade de Tawori, na provincia de Tapoa deixou polo menos 73 vítimas mortais e 2 secuestrados.

### Abril
3 de abril
*: Un triplo ataque contra varios cuarteis militares e unha comisaría nas provincias de Sistán e Baluchistán, concretamente nas localidades de Rask e Chabahar, deixou polo menos 27 mortos (11 militares e 16 terroristas). Os ataques foron perpetrados por membros do grupo terrorista suní Jaish al Adl.

15 de abril
*: Un ataque con coitelo nunha igrexa en Sydney, concretamente a do Cristo Bo Pastor, deixou 4 feridos. O perpetrador é un adolescente. As autoridades australianas investigan o caso como un acto terrorista, aínda que a motivación é descoñecida.

19 de abril
*: Un ataque suicida contra un vehículo que circulaba pola cidade de Karachi e que transportaba a cinco cidadáns xaponeses, deixou 2 terroristas mortos. Ningún grupo terrorista reclamou o atentado.

30 de abril
*: Un ataque con bomba colocada nun carro tirado por un burro na localidade de El Wak, no condado de Mandera, deixou 5 mortos e 5 feridos. Ningunha organización reivindicou o atentado, pero sospeitase de Al-Shabbaab debido a que xa actuou con anterioridade na zona.

### Maio
12 de maio
*: Un ataque contra unha mina de ouro, administrada por China, na localidade de Gaga deixou polo menos 4 mortos e varias persoas feridas. Os perpetradores do atentado son rebeldes antigubernamentais.

13 de maio
*: Un ataque supostamente por parte do Estado Islámico contra un posto militar entre as provincias de Diyala e Salahuddin, deixou 5 militares mortos e outros 5 feridos.

15 de maio
*: Un ataque cun vehículo bomba e un posterior asalta e tiroteo contra un hotel, onde se aloxan normalmente funcionarios e lexisladores do goberno somalí, en Mogadixo deixou en total 8 mortos (3 soldados e 5 terroristas) e segundo os hospitais da cidade o ataque produciu 40 feridos. Mentres que o goberno cifra en 27 persoas feridas. O grupo perpetrador do atentado é Al-Shabbab.
17 de maio
*: Un grupo de homes armados atacou un grupo de 13 turistas na cidade de Bamiyán. O atentado deixou 4 vítimas mortais (3 turistas españois e 1 afgán) e 7 feridos (un deles tamén español). O Estado Islámico reivindicou o atentado.

20 de maio
*: Un ataque de homes armados contra a comunidade de Zurak (dedicada a minaría) no distrito de Wase, no estado de Plateau, deixou polo menos 42 mortos. Ningún organización terrorista reivindicou o atentado.

25 de maio
*: Un ataque contra a comunidade de Lamido, na área do goberno local de Bakori no estado de Katsina deixou polo menos 13 mortos e varios feridos. Ningunha organización terrorista reivindicou o atentado.

26 de maio
*: Un ataque contra a localidade de Diallassagou, deixou 19 mortos e 21 feridos. Os presuntos perpetradores do atentado serían xihadistas.
*: Un ataque con coche bomba e un asalto contra un posto militar na localidade de Nara, deixou polo menos 5 militares mortos e decenas de feridos. Os perpetradores do atentado é o Fronte de Liberación de Macina, vinculado a Al-Qaeda.
*: Un ataque na provincia do Kivu Norte, deixou polo menos 10 civís mortos. O atentado foi atribuído ao ADF, vinculado ao Estado Islámico.

31 de maio
*: Ataque con coitelo en Mannheim de maio de 2024 Un ataque con coitelo na localidade de Mannheim, deixou 1 morto e 5 feridos. O autor do atentado é Sulaiman A., un solicitante de asilo afgán de 25 anos que chegou a Alemaña fai dez anos e que resultou ferido por un disparo por parte da policía alemá. A motivación do ataque é islamista e tiña como obxectivo atacar a membros do partido político, Pax Europa.

### Xuño
23 de xuño
*:Atentados en Daguestán en xuño de 2024. Unha serie de atentados contras dúas igrexas ortodoxas, unha sinagoga e postos policiais nas localidades de Derbent e Makhachkala, na rexión de Daguestán, deixou 26 mortos (15 policías, 4 civís e 5 terroristas) e 46 feridos. Os perpetradores dos ataques foron membros pertencentes ao Estado Islámico do Cáucaso. Estas accións foron eloxiadas polo Estado Islámico do Khorasan que perpetrara un atentado contra o Crocus City Hall en marzo de 2024.

25 de xuño
*: Unha emboscada preto da fronteira con Burkina Faso, perpetrada por membros pertencentes a un grupo terrorista sen identificar, deixou polo menos 21 soldados mortos.
*: Un ataque con morteiro contra a base surafricana de Sake, deixou polo menos 2 mortos e 20 feridos. Sospeitase que o perpetrador do atentado é o grupo terrorista M23, segundo as autoridades do Congo están respaldados por Ruanda.

27 de xuño
*: Un ataque contra civís na localidade de Mambelenga, na provincia de Ituri, deixou polo menos 4 vítimas mortais e 2 desaparecidos, ademais dun número indeterminado de vivendas incendiadas. Os responsables do ataque son as ADF, vinculadas ao Estado Islámico.
*: Unha ataque cunha bomba incendiaria contra a casa dun alto xuíz de Grecia en Atenas, deixou 1 oficial de policía ferido. Ninguén reivindicou o atentado nin se coñecen os motivos.

29 de xuño
*: Múltiples atentados suicidas contra distintos eventos que se estaban celebrando na localidade de Gwoza, deixou polo menos 30 vítimas mortais e máis de 100 feridos. Ningún grupo terrorista reivindicou os atentados.
*: Un intento de atentado terrorista contra a embaixada de Israel en Belgrado, deixou 1 terrorista morto e 1 oficial de policía ferido por disparos dunha bésta. As autoridades serbias cualificaron o incidente como terrorismo e o autor é un home de 25 anos serbio, identificado como Milos Zujovic, que se converteu ao islam.

30 de xuño
*: Un coche bomba explotou fronte a un apartamento policial na localidade de Bannag Sata, en Yala, deixou polo menos 1 morto e 16 feridos. Descoñécense os motivos do atentado e tamén os autores.

### Xullo
13 de xullo
*: Intento de asasinato de Donald Trump en xullo de 2024. Un home intentou matar ao expresidente dos Estados Unidos, Donald Trump, mentres estaba dando un mitin no estado de Pensilvania, deixando 1 morto e 2 feridos. Donald Trump recibiu un disparo que o feriu na orella. O tirador tiña 20 anos e chamábase Thomas Matthew Crooks, foi neutralizado pola policía que se encontraba alí. As autoridades investigan o tiroteo como un acto de terrorismo doméstico e intento de asasinato, pero descoñecen os motivos porque levou acabo o atentado.

14 de xullo
*: Un ataque con coche bomba durante a final da Eurocopa, fronte a unha cafetería en Mogadixo, deixou 5 mortos e 20 feridos. No momento non foi reivindicado por ningunha organización terrorista, pero en Somalia os ataques de Al-Shabbab son moi frecuentes. 

16 de xullo
*: Un tiroteo contra unha mesquita xiíta na zona de Al-Wadi Al-Kabir, en Mascate deixou un total de 9 mortos (4 paquistanís, 1 indio, 1 policía omaní e 3 terroristas) e uns 30 feridos. O Estado Islámico, reivindicou o atentado sendo así o primeiro que realiza en chan omaní. Posteriormente a investigación das autoridades policiais de Omán rebelou que os tres terroristas que perpetraron o ataque eran irmás de orixe omaní.

23 de xullo
*: Un ataque contra a localidade de Dembo, na rexión de Mopti, deixou polo menos 25 vítimas mortais. Aínda que JNIM (Al-Qaida no Sahel) non reivindicou o atentado, diversas autoridades locais acusaron ao grupo terrorista.

### Agosto
3 de agosto
*: Un ataque contra un hotel e a praia Lido en Mogadixo, deixou polo menos 37 mortos e 212 feridos (11 críticos, 64 hospitalizados e 137 con feridas leves). O atentado foi reivindicado polo grupo terrorista Al-Shabbaab.

10 de agosto
*: Un ataque contra varias localidades, entre elas a aldea de Mukonia, por parte das FDI, grupo vinculado ao Estado Islámico deixou polo menos 12 mortos.

12 de agosto
*: Unha bomba colocada nunha miniván explotou no barrio de Dushti Barachi, en Cabul deixando 1 morto e 11 feridos. O Estado Islámico reivindicou o atentado.

16 de agosto
*: Un ataque suicida con bomba contra un posto militar no distrito de Mudiyah, na provincia de Abyan, deixou 16 soldados mortos e outros 18 feridos. O grupo Al-Qaida na península Arábiga reivindicou o atentado.

23 de agosto
*:Atentado de Solingen en agosto de 2024. Un ataque con coitelo durante o festival que conmemoraba o 650 aniversario da fundación da cidade de Solingen, deixou 3 mortos e 8 feridos. O sospeitoso, xa detido, é un home de 26 anos de nacionalidade siria que xurou lealdade ao Estado Islámico. Esta organización terrorista reivindicou máis tarde o atentado terrorista. 
*: Unha toma de reféns nunha prisión situada na localidade de Sourovikino, preto de Volgogrado, deixou en total 8 mortos (4 gardas de seguridade e 4 terroristas) e 3 feridos. Os terroristas ao parecer pertencían ao grupo xihadista Estado Islámico.

24 de agosto
*: Un ataque contra a localidade de Barsalogho, deixou entre 100 e 200 vítimas mortais e 140 persoas feridas. Os autores do atentado son membros pertencentes a organización terrorista JNIM que posteriormente reivindicou o ataque, vinculada a Al-Qaida.
*: Unha bomba que estaba posta nunha estrada da localidade de Pishin, explotou e deixou polo menos 2 menores mortos e 15 persoas feridas. Ningún grupo terrorista reivindicou o ataque.

25 de agosto
*: Un ataque con coitelo e explosivos en Abuja por parte do Movemento Islámico de Nixeria, deixa 2 policías mortos e 3 feridos.

### Setembro
6 de setembro
*: Intento de atentado en Linz am Rhein en setembro de 2024. Un home albanés de 29 anos ameazou con matar os policías que se encontraban nunha comisaría de policía da localidade de Linz am Rhein. Ningunha persoa foi ferida. O autor foi detido e as autoridades encontraron no seu apartamento unha bandeira do Estado Islámico debuxada nunha parede, polo tanto crese que foi radicalizado. 

8 de setembro
*: Un home de orixe xordano disparou contra civís israelís na ponte de Allenby, deixou 3 mortos. As autoridades israelís abateron o autor do tiroteo. As autoridades xordanas identificaron ao autor como Maher Thiab Hussein Al-Jazi. Ningunha organización terroristas reivindicou o ataque, porén Hamas como Xihad Islámica eloxiaron o tiroteo.  

12 de setembro
*: Un tiroteo contra a minoría xiíta Hazara que viaxaban entre as provincias de Ghor e Daikundi, deixou polo menos 14 vítimas mortais e 6 feridas. O grupo Estado Islámico do Khorasan reivindicou o atentado.

14 de setembro
*: A explosión dun dispositivo de detonación colocado nun vehículo da policía paquistaní na localidade de Kuchlak, deixou 2 policías mortos e outros 2 feridos. O grupo terrorista Estado Islámico reclamou a autoría do atentado.
*: Unha serie de explosións no distrito de Kahda, en Mogadixo, deixou polo menos 5 mortos e 8 feridos. Non foi reivindicado por ningún grupo terrorista.

16 de setembro
*: Un ataque contra un posto de seguridade controlado por paramilitares na localidade de Baidoa e un asalto a unha base militar na localidade de Jana Abadalla, na rexión de Baixo Yuba, deixou polo menos 2 mortos e outros 3 feridos. O grupo terrorista Al-Shabbab, vinculado a Al-Qaida, reivindicou o atentado.

19 de setembro 
*: Un ataque xihadista contra un campo de adestramento militar e o aeroporto de Bamaco, Malí, deixou polo menos 77 vítimas mortais e 255 feridas. O grupo que reivindicou o atentado é o JNIM, vinculado a Al-Qaida.
*: Ataque con coitelo en Rotterdam en setembro de 2024. Un ataque con coitelo nunha ponte da cidade de Rotterdam, deixou 1 morto e 1 ferido. O autor é un home de 22 anos que gritou "Allahu Akbar", xa foi detido pola policía neerlandesa. Os fiscais dixeron que estaban investigando o caso como terrorismo islamista.

28 de setembro
*: Dous ataques con bombas nas localidades de Mogadixo e Jowhar, deixou polo menos 6 mortos e 10 feridos. Non foi reivindicado por ningún grupo terrorista, pero sospeitase de Al-Shabbab.

### Outubro
1 de outubro
*: Dous ataques separados nas localidades de Nikshahar e Khash, deixaron polo menos 6 mortos. Os autores aínda non foron identificados e ningún grupo reivindicou os ataques.
*: Atentado de Tel Aviv en outubro de 2024. Un tiroteo e un ataque con coitelo na zona de Jaffa, en Tel Aviv, deixou polo menos 7 mortos e 11 feridos. Os autores segundo as autoridades israelís son dous palestinos que xa foron neutralizados. Ningunha organización terrorista reivindicou o atentado.

2 de outubro
*: Unha emboscada por parte de membros de Estado Islámico contra un convoi do exército, segundo as autoridades iraquís, nunha localidade situada preto da cidade de Kirkuk deixou polo menos 4 soldados mortos e outros 3 feridos.

24 de outubro
*: Un ataque con coitelo contra axentes de policía que se encontraban nunha comisaría da cidade de Bosanska Krupa, deixou 1 morto e 1 ferido. O atacante é un mozo nado no 2009. As autoridades consideran este ataque como un acto de terrorismo.

### Novembro
### Decembro
## Notas 
## Véxase tamén 
### Outros artigos 
* Lista de atentados terroristas en 2023